
Text rozhodnutia
Súd: Krajský súd Banská Bystrica Spisová značka: 16Co/129/2011 Identifikačné číslo súdneho spisu: 6710201100 Dátum vydania rozhodnutia: 22. 12. 2011 Meno a priezvisko sudcu, VSÚ: Mgr. Štefan Baláž ECLI: ECLI:SK:KSBB:2011:6710201100.3 Opravné uznesenie Krajský súd v Banskej Bystrici, v právnej veci navrhovateľa: Slovak Telekom, a. s., IČO: 35 763 469, so sídlom Bratislava, Karadžičova 10, proti odporcovi X. S., nar. XX. XX. XXXX, bytom XXX XX G., J. O. XXX/XX, t.č. vo výkone trestu odňatia slobody ÚVTOS Banská Bystrica - Kráľová, Sládkovičova 80, o zaplatenie 497, 90 EUR s príslušenstvom, o oprave rozsudku Krajského súdu v Banskej Bystrici č.k. 16Co/129/2011 - 91 zo dňa 02. 06. 2011, takto r o z h o d o l : V záhlaví písomného vyhotovenia rozsudku Krajského súdu v Banskej Bystrici č.k. 16Co/129/2011 - 91 zo dňa 02. 06. 2011 o p r a v u j e nesprávne označenie navrhovateľa „T- Mobile Slovensko, a. s., so sídlom Vajnorská 100/A, 831 03 Bratislava, IČO: 35 705 019“ na správne označenie navrhovateľa „Slovak Telekom, a. s. IČO: 35 763 469, so sídlom Bratislava, Karadžičova 10“. o d ô v o d n e n i e : Rozsudkom č. k. 16Co/129/2011 - 91 zo dňa 02. júna 2011 Krajský súd v Banskej Bystrici, ako súd odvolací, potvrdil rozsudok Okresného súdu Zvolen č. k. 7Cb/21/2010 - 62 zo dňa 27. 10. 2010. V záhlaví uvedeného rozsudku krajského súdu si tento osvojil nesprávne označenie navrhovateľa (jeho obchodné meno sídlo a IČO) , ktoré sa už v čase rozhodovania súdov oboch stupňov nezhodovalo s údajmi uvedenými v Obchodnom registri. Uvedenú nesprávnosť zistil súd prvého stupňa pri doručovaní rozsudku odvolacieho súdu. Podľa ustanovenia § 164 OSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Na uznesenie sa primerane použijú ustanovenia o rozsudku ( § 167 ods. 2 OSP) Opraviť rozhodnutie súdu postupom upraveným v ustanovení § 164 OSP je možné len v prípade, ak ide celkom zjavne o zrejmú chybu v písaní alebo v počítaní, ďalej o také chyby, ktoré sú ako zrejmé nesprávnosti obsiahnuté v rozhodnutí súdu, pričom zrejmosť takejto nesprávnosti pri vyhotovení rozhodnutia vyplýva z iných súvislostí vyplývajúcich zo spisového materiálu a priebehu konania. Okresný súd Zvolen uvedenú zrejmú nesprávnosť jeho rozsudku odstránil vydaním opravného uznesenia č. k. 7Cb/21/2010 - 101 zo dňa 24. 10. 2011. Po opätovnom predložení spisu okresným súdom, odvolací súd s poukazom na uvedené postupom podľa ust. § 164 OSP opravil chybu v záhlaví rozsudku a navrhovateľa označil tak, ako to vyplýva z aktuálnych údajov zverejnených v Obchodnom registri. Poučenie: Proti tomuto uzneseniu odvolanie nie je prípustné.

